بیرلشمیش میللتلر تشکیلاتی، آذربایجان و ارمنیستان آراسیندا سون گونلر آرتان گرگینلیکدن قایغی دویدوغونو ایفاده ائدرک، ایکی اؤلکه آراسیندا الده اولونان آتیش‌کس‌دن ممنونلوغونو بیلدیردی.
"اولوسلارآراسی باریش و گۆونلیگین قورونماسی" باشلیغی آلتیندا توپلانان بیرلشمیش میللتلر تشکیلاتی گۆونلیک شوراسیندا آذربایجانلا ارمنیستان آراسینداکی چاتیشمالار مذاکیره اولوندو.
شورادا دانیشان بیرلشمیش میللتلر سیاسی ایشلر بؤلومونده آوروپا، اورتا آسیا و آمریکادان سورملو باش کاتیب یاردیمچیسی میروسلاو ینکا، ایکی اؤلکه آراسیندا الده سیراغا گۆن ائدیلن آتیش‌کسدن دویدوغو ممنونلوغونو دیله گتیردی.
ینکا، بیرلشمیش میللتلر تشکیلاتینین طرفلرین بیر بیری ایله باغلی ادعالارینی تصدیق ائد‌جک بیر قونومدا اولمادیغینی بیلدیررک،
"آنجاق مولکی وطنداشلار اۆزرینده‌کی ائتکیسیبیز ده داخیل اولماق اۆزره بو تهلوکه‌لی گرگینلیکدن درین قایغی دویور و طرفلری گرگینلیگی آزالتماق اوچون عاجل و ملموس آددیملار آتماغا چاغیریریق" دئدی.
آذربایجان ساوونما باخانلیغینین یاییملادیغی آچیقلامادا، ۱۲ سپتامبر  گئجه‌سی و ۱۳ سپتامبر سحری ارمنیستان اوردوسونون، آذربایجانلا سرحدین داشکسن، کلبجر، لاچین و زنگیلان ایستیقامتلرین‌ده گئنیش تخریباتلار حیاتا گئچیردیگینی بیلدیرمیشدی.
آذربایجان اوردوسونون سرحدده‌کی بعضی مؤوضعلری فرقلی کالیبرده سلاحلارلا داواملی آتیشا توتولموشدو. آذربایجان اوردوسو، ارمنیستان سلاحلی گوجلرینین آتیش نقطه‌لرینی سوسدورماق و چاتیشما‌نین گئنیشله‌نمه‌سینی انگلله‌مک اوچون قارشیلیق وئرمیش و ارمنیستان بیرلیکلری چوخ ساییدا  ایتکی وئرمیشدی.
ارمنیستان باشباخانی نیکول پاشینیان، چاتیشمالاردا ۱۰۵ ارمنی عسگرینین اؤلدوگونو، آذربایجان ایسه ارمنیستانین تخریباتلاری ایله باشلایان چاتیشمالاردا اؤلن تخمیناً ۱۰۰ ارمنی عسگرینین جسدینی تحویل وئرمه‌یه حاضر اولدوغونو بیلدیرمیشدی.
